钦定古今图书集成/理学汇编/文学典/第138卷 > 《谢敕书手诏状》常衮
## 钦定古今图书集成/理学汇编/文学典/第138卷 > 《谢敕书手诏状》常衮

“右，今月十一日，中使刘廷玉至，奉宣慰命，赐臣前件
书诏。臣谬沗防虞，未申戎效，寄分鉴察，又乏吏能，尸
素实深，咎责难逭。圣慈弘贷，荣渥累霑，俯降天书，兼
赐墨诏。睿词宠饰，曾无毫发之劳；宸旨密临，特授腹
心之寄。自惊朽骨，远被殊恩，捧承战悚，拜跪踊跃。驽
蹇之力，过负已多，鸿私未酬，惭惧弥积。军州同沾惠”
泽溥将慰勉载加，感悦交集。无任抃跃惶悚之至。